Susitarimo Memorandumas

SUSITARIMAS TARP:

**Plungės rajono savivaldybės**, kurios registracijos adresas yra Vytauto g. 12, LT-90123 Plungė, Lietuva, veikiančios pagal Lietuvos Respublikos vietos savivaldos įstatymą (toliau – **Savivaldybė**), ir suteiktais įgaliojimus atstovaujamos mero Audriaus Klišonio,

ir

įmonės SAS **„OPI Conseil“**, valdančios „Senior Group“ prekės ženklą, įsteigtos ir veiklą vykdančios pagal Prancūzijos Respublikos įstatymus, registracijos Nr. 479287781 R.C.S. EVRY, adresas: 73, rue Léon Bourgeois, 91120, Palaiseau, Prancūzija (toliau – **Senior Group**), atstovaujamos Padalinio vadovės Daivos Grikšienės, veikiančios pagal įgaliojimą, išduotą 2022 m. sausio 13 d. Paryžiuje, Prancūzijoje;

Savivaldybė ir Senior Group toliau vadinami: atskirai – „Šalis“, o kartu – „Šalys“.

SUSITARIMO PAGRINDAS:

Savivaldybė atsakinga už socialinių paslaugų teikimo užtikrinimą savo teritorijos gyventojams, už socialinių paslaugų proceso planavimą, taip pat kontroliuoja teikiamų bendrųjų socialinių paslaugų ir socialinės priežiūros kokybę, vykdo socialiai atsakingų projektų plėtrą.

Senior Group kreipiasi į Savivaldybę, pristatydama „Big Family House“ projektą[¹](https://www.beautiful.ai/player/-My90VarPTcxC65ejOmn), kurio tikslas Savivaldybės teritorijoje statyti ir plėtoti senyvo amžiaus asmenims skirtus „Senior Quartier“ („Senjorų kvartalas“) socialinės globos šeimos tipo namus ir teikti 2006 m. balandžio 5 d. SADM įsakymu Nr. A1-93 patvirtintas ir Socialinių paslaugų kataloge aprašytas socialines paslaugas pagal 2007 m. vasario 20 d. SADM įsakymų Nr. A1-46 patvirtintą Socialinių normų aprašą.

Pasirašydamos šį Susitarimo Memorandumą, Šalys pareiškia ketinimą bendradarbiauti ir koordinuoti „Senior Quartier“ globos namų kūrimo procesą bei veiklą, taip pat užmezga abipusiai naudingus ryšius, siekdamos plėsti socialines paslaugas Savivaldybės teritorijoje.

Šalys, turėdamos geranoriškų intencijų, diskutavo ir pasiekė bendrą supratimą, kad:

1. Projekto koncepcija

„Big Family House“ tai nedidelės šeimos namų tipo senjorų rezidencijos, skirtos senyvo amžiaus asmenims, kuriems reikalinga globa. Šių namų aplinka kupina sveikos veiklos, pasitikėjimo ir pagarbos, senjorai čia senėja saugiai. Šiuose namuose senjorams sukuriamas patogus, jiems įprastas gyvenimas, netrikdant jų kasdienės rutinos. Čia jie yra tarsi šeimos narių rate ir mėgaujasi įvairia veikla, specialiai skirta jų psichinei ir fizinei gerovei. Pastatą sudaro du blokai: viename bloke gyvena 5-7 senjorai (visame pastate – 10-14 senjorų). Jų globai taikomi inovatyvūs sveikatos priežiūros valdymo procesai ir modernios technologijos. Įdiegtos architektūrinės ir technologinės inovacijos senoliams užtikrina kokybišką ir įdomų gyvenimo būdą - senjorai visi kartu gyvena kaip viena didelė šeima patogiame ir jaukiame name. Šios rezidencijos, kaip atskiri saugūs senjorų kvartalai, statomos privačių namų rajonuose, siekiant išlaikyti namų stiliaus

gyvenamąją aplinką, įvertinant tai, kad senjorai teikia pirmenybę mažiems jaukiems namams, o ne dideliems bendrabučio tipo namams. Taip pat čia gali įsikurti ir yra globojami žmonės, sergantys Alzheimerio liga ir kitomis demencijos rūšimis – jiems pritaikytos specialios programos. Senior group teikia ir socialinę globą asmens namuose ir gali tapti aktyviu, profesionaliu ir patikimu pagalbininku Savivaldybei šioje srityje.

2. „Big Family House“ projekto užduotys

* Plungės rajono savivaldybės teritorijoje nupirkti žemės sklypą ir pastatyti jame „Senior Quartier“ namus pagal „Big Family House“ projektą.
* Užtikrinti kokybišką ir prieinamą ilgalaikės socialinės globos paslaugos teikimą senyvo amžiaus asmenims, kuriems tokia paslauga yra paskirta.
* Užtikrinti tvarų ir nepertraukiamą „Big Family House“ projekto senyvo amžiaus asmenims skirtų socialinės priežiūros namų veikimą ir valdymą.
* Užtikrinti, kad „Senior Quartier“ namai atitiktų visus tokioms įstaigoms keliamus reikalavimams, kuriuos nustato galiojantys Lietuvos Respublikos įstatymais ir poįstatyminiais aktais.

3. Savivaldybės veiklos sritis

Savivaldybė savo įgaliojimų ir kompetencijų ribose:

* suteikia prieigą prie informacijos apie pasirinkto žemės sklypo atitikimą numatomai veiklai, jo tinkamumą rengti numatytus architektūrinio planavimo ir statybinius darbus, taip pat ir apie *Due Diligence* procedūrai reikalingus duomenis investicinės aplinkos vertinimui Plungės rajono savivaldybės teritorijoje;
* siekiant gyventojų pritarimo, talkina Senior Group atstovams diskusijose su visuomene;
* įstatymais numatyta tvarka suteikia socialinės globos finansavimą už teikiamas paslaugas įstaigoje globojamiems senyvo amžiaus asmenims.

4. SENIOR GROUP veiklos sritis

Senior Group:

* perka pasirinktą žemės sklypą, atlieka ir kontroliuoja architektūrinio planavimo ir statybos darbus bei procesus pagal „Big Family House“ projektus;
* aprūpina visus projekto „Big Family House" namus reikiama modernia įranga ir baldais;
* vykdo komunikaciją ir rinkodaros veiklą, siekiant užtikrinti „Big Family House“ projekto namų užpildymą;
* samdo ir papildomai apmoko nuolatinį personalą, taip pat organizuoja kviestinių specialistų darbą įstaigoje, kad „Big Family House" namų gyventojams būtų teikiamos visas reglamentuotos ir reikalingos paslaugos.

5. Teisiniai santykiai

Šio Susitarimo Memorandumo nuostatos sukuria pagrindą bendradarbiavimo ryšiams užmegzti, siekiant sklandžios „Big Family House“ projekto raidos, ir nesudaro jokių įpareigojančių prievolių, išskyrus atvejus, kai Šalys sudarys tikslines sutartys.

Bet kuri Šalis yra laisva bet kurio metu nutraukti Susitarimo Memorandumą, raštiškai įspėjus kitą Šalį apie tokį nutraukimą.

6. Parašai

|  |  |
| --- | --- |
| Plungės rajono savivaldybės vardu  Audrius Klišonis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | SAS „OPI Conseil“ / Senior Group vardu  Daiva Grikšienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

7. Priedai

1. Senior Group prekės ženklo patvirtinimo išrašas, 1 lapas

2. Įgaliojimo kopija, 1 lapas

3. ¹ <https://www.beautiful.ai/player/-My90VarPTcxC65ejOmn> –„Big Family House“ projekto prezentacija

Kontaktinė informacija: Daiva Grikšienė, tel. +370 615 61515, el. paštas [daiva.griksiene@seniorgroup.eu](mailto:daiva.griksiene@seniorgroup.eu)

www.[seniorgroup.eu](http://seniorgroup.eu)