**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS BENDROJO UGDYMO MOKYKLŲ, IKIMOKYKLINĮ UGDYMĄ VYKDANČIŲ įstaigų, FORMALŲJĮ ŠVIETIMĄ PAPILDANČIŲ ĮSTAIGŲ BEI PLUNGĖS PASLAUGŲ IR ŠVIETIMO PAGALBOS CENTRO PEDAGOGINIŲ PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKYMO LĖŠŲ, IR ETATŲ NORMATYVŲ PATVIRTINIMO**

2022 m. balandžio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 priedu, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimo Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ 12 punktu, Plungės rajono savivaldybės taryba nusprendžia:

1. Patvirtinti Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvus (pridedama).

2. Nustatyti, kad:

2.1. šis tarybos sprendimas, išskyrus priedo 6. lentelės „Plungės rajono savivaldybės formalųjį švietimą papildančių įstaigų pedagoginių pareigybių ir etatų normatyvai“ 3. Eilutės „Sporto ir rekreacijos centras“ pavaduotojo pareigybės 1 etatas“ įsigalioja 2022 m. rugsėjo 1 d.

2.2. tarybos sprendimo priedo 6. lentelės „Plungės rajono savivaldybės formalųjį švietimą papildančių įstaigų pedagoginių pareigybių ir etatų normatyvai“ 3. eilutės „Sporto ir rekreacijos centras“ pavaduotojo pareigybė 1 etatas“ galioja iki 2022 m. gegužės 1 d.

3. Pripažinti netekusiais galios nuo 2022 metų rugsėjo 1 d. Plungės rajono savivaldybės tarybos 2021 m. sausio 28 d. sprendimą Nr. T1-7 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ ir jį keitusius sprendimus.

Savivaldybės meras

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS BENDROJO UGDYMO MOKYKLŲ, IKIMOKYKLINĮ UGDYMĄ VYKDANČIŲ įstaigų, FORMALŲJĮ ŠVIETIMĄ PAPILDANČIŲ ĮSTAIGŲ BEI PLUNGĖS PASLAUGŲ IR ŠVIETIMO PAGALBOS CENTRO PEDAGOGINIŲ PAREIGYBIŲ IR NEPEDAGOGINIŲ PAREIGYBIŲ, FINANSUOJAMŲ IŠ MOKYMO LĖŠŲ, IR ETATŲ NORMATYVŲ PATVIRTINIMO“**

2022 m. balandžio 7 d.

Plungė

1. **Parengto teisės akto projekto tikslai, uždaviniai, problemos esmė**. Atsižvelgiant į teisės aktų pakeitimus bei turimas lėšas, reikalinga koreguoti švietimo paslaugas teikiančių įstaigų pedagoginių etatų bei nepedagoginių, išlaikomų iš Mokymo lėšų etatų normatyvus.

**2. Kaip šiuo metu yra sprendžiami projekte aptarti klausimai.** Šiuo metu galioja Plungės rajono savivaldybės tarybos 2021 m. sausio 28 d. sprendimas Nr. T1-7 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“. Šiuo metu visos mokyklos, kuriose mokosi iki 361 mokinių, turi po 1,0 bibliotekininko etatą. Vadovaujantis 2018-07-11 Nr. 679 patvirtintu LRV mokymo apskaičiavimo, paskirstymo ir panaudojimo tvarkos aprašu, nuo 2021-09-01 Mokymo lėšos bibliotekos darbuotojams išlaikyti savivaldybei yra skiriamos atskirai (anksčiau buvo įskaičiuota į Mokymo lėšų specialiosios pagalbos lėšas), Plungės r. savivaldybei bibliotekos darbuotojams išlaikyti 2022 m. skirta 158,0 tūkst. Eur. trūkstant šių lėšų dar 13,5 tūkst. pridėta iš Mokymo lėšų rezervo. Šiuo metu užimtų bibliotekininkų etatų mokyklose yra 11,7, sumažinus jų skaičių rajone 1,45 etatais, per metus galėtų sutaupyti apie 20,0 tūkst. Eur. Tai leistų visiems bibliotekininkams padidinti koeficientus apie 13,8 procentais (apie 150 Eur neatskaičius mokesčių). 2022 balandžio 05 d. Mokymo lėšų perskirstymo komisijos posėdyje šie nauji normatyvai buvo apsvarstyti ir jiems yra pritarta.

Vadovaujantis 2021-11-25 LR Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 1,3,5,6,7,9,12,14 straipsnių ir 1,2,3,4,5 priedų pakeitimo įstatymo pakeitimais, 13 straipsnio 3 ir 7 dalių numatyti pakeitimai, kurie įsigalios nuo 2022-09-01. Juose numatoma, kada ikimokyklinio/priešmokyklinio ugdymo mokytojams nustatoma 36 val. per savaitę darbo laiko trukmė, iš jų 32 val. skiriamos tiesioginiam darbui, o 4 val. - netiesioginiam darbui su mokiniais, (dabar yra nustatyta 33 val. tiesioginiam darbui, 3 val. – pasiruošimui). Dėl to grupei papildomai padidėja 0,05 etato.

Yra gautas SRC direktoriaus 2022-04-05 prašymas Nr. S-110, kuriame prašoma dabartinį pavaduotojo etatą iš pedagoginių darbuotojų perkelti į nepedagoginius.

Yra didinami psichologų etatų normatyvai, papildomai juos galėtų turėti ir likusios mūsų bendrojo ugdymo mokyklos (planuojama 1,5 etato, iš Ml tam reikėtų 34,3 tūkst. Eur metams)

**3. Kodėl būtina priimti sprendimą, kokių pozityvių rezultatų laukiama.** Bus taupomos Mokymo lėšos bei didinami atlyginimai bibliotekininkams. Ikimokyklinio/priešmokyklinio ugdymo pedagogai daugiau laiko galės skirti pasiruošimui.

**4. Siūlomos teisinio reguliavimo nuostatos.** Pakeitimai parodyti lyginamajam variante.

**5. Pateikti skaičiavimus, išlaidų sąmatas, nurodyti finansavimo šaltinius.**

Sumažinus 1,45 bibliotekininkų etato, bus sutaupoma apie 20,0 tūkst. Mokymo lėšų.

Padidinus etatus ikimokyklinį/priešmokyklinį ugdymą vykdančioms įstaigoms, papildomai rajone reikės 4,3 etatų pedagogų, tam papildomai 1 mėn reikės 7,2 tūkst eurų. Šias lėšas Švietimo mokslo ir sporto ministerija yra pažadėjusi skirti, tada iš savivaldybės biudžeto prisidėti nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiais galios:

* Plungės rajono savivaldybės tarybos 2021 m. sausio 28 d. sprendimą Nr. T1-7 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“;
* Plungės rajono savivaldybės tarybos 2021 m. gegužės 27 d. sprendimą Nr. T1-139 „Dėl Plungės rajono savivaldybės tarybos 2021m. sausio 28 d. sprendimo Nr. T1-7 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ pakeitimo;
* Plungės rajono savivaldybės tarybos 2021 m. birželio 23 d. sprendimą Nr. T1-174 „Dėl Plungės rajono savivaldybės tarybos 2021m. sausio 28 d. sprendimo Nr. T1-7 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ pakeitimo;

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimui tikimybės nėra. Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Visoms švietimo įstaigoms, Plungės paslaugų ir švietimo pagalbos centrui.

**11. Kita svarbi informacija.** (Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* | *Bus sutaupomos lėšos* |  |
| *Socialinei aplinkai* |  | *Mažės etatų skaičius* |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

Rengėja Švietimo ir sporto skyriaus vyr. specialistėB. Brogienė