**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BENDRADARBIAVIMO SUTARTIES FORMAI IR ĮGALIOJIMO PASIRAŠYTI SUTARTIS**

2022 m. balandžio 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 sprendimu Nr. T1-225, 7.7. punktu, Plungės rajono savivaldybės taryba nusprendžia:

1. Pritarti pridedamai bendradarbiavimo sutarties formai tarp Plungės rajono savivaldybės, Plungės rajono savivaldybės švietimo įstaigų ir mokytojų, kurie planuoja dalyvauti Vytauto Didžiojo universiteto rengiamame projekte pagal priemonę Nr. 09.4.2-ESFA-K-714 „Formaliojo ir neformaliojo mokymosi galimybių plėtra“.

2. Įgalioti Plungės rajono savivaldybės merą, o jo nesant – mero pavaduotoją, pasirašyti sprendimo 1 punkte nurodytas bendradarbiavimo sutartis.

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Švietimo ir sporto skyriaus vedėjas Gintautas Rimeikis

FORMAI PRITARTA

Plungės rajono savivaldybės

tarybos 2022 m. balandžio 28 d.

sprendimu Nr. T1-

**TRIŠALĖ BENDRADARBIAVIMO SUTARTIS**

2022 m. ……….. d. Nr. /

Plungė

**.....................................** (toliau – Steigėjas), atstovaujamas......................................., veikiančio pagal ...................................................suteiktus įgaliojimus,.....................................................................(toliau – Švietimo teikėjas), atstovaujama direktoriaus (-ės) ...................... , veikiančio (-ios) pagal jos įstatus / nuostatus ir **mokytoja (-as) .....................................** , gimusi (-ęs) ................................ (toliau – Mokytojas) (toliau kartu vadinami Šalimis, o kiekvienas atskirai – Šalimi), būdami suinteresuoti skatinti tarpusavio bendradarbiavimą kuriant sąlygas ir paskatas mokymuisi visą gyvenimą, plėtojant formaliojo ir neformaliojo mokymosi galimybes ir atsižvelgdami į tai, kad **Vytauto Didžiojo universitetas** (toliau – Universitetas) įgyvendina projektą „Visuminis pedagoginis ugdymas: mokymosi galimybių plėtra“ Nr. 09.4.2-ESFA-K-714-03-0005 - (toliau – Projektas), pagal [2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonę „Formaliojo ir neformaliojo mokymosi galimybių plėtra“ projektų finansavimo sąlygų aprašą Nr. 3, patvirtintą Lietuvos Respublikos švietimo, mokslo ir sporto ministro 2020 m. sausio 16 d. įsakymu Nr. V-53 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.2-ESFA-K-714 „Formaliojo ir neformaliojo mokymosi galimybių plėtra“ projektų finansavimo sąlygų aprašo Nr. 3 patvirtinimo“ (toliau – Aprašas), bei sudaro šią bendradarbiavimo sutartį (toliau – Sutartis). Bendradarbiavimo sutarties (toliau – Sutartis) Šalys susitaria dėl žemiau pateiktų sąlygų:](https://www.esinvesticijos.lt/lt/dokumentai/2014-2020-metu-europos-sajungos-fondu-investiciju-veiksmu-programos-9-prioriteto-visuomenes-svietimas-ir-zmogiskuju-istekliu-potencialo-didinimas-09-4-2-esfa-k-714-priemones-formaliojo-ir-neformaliojo-mokymosi-galimybiu-pletra-projektu-finansavimo-salyg)

**I SKYRIUS**

**BENDROSIOS NUOSTATOS**

1. Sutarties objektas – Šalių bendradarbiavimas, siekiant abipusiai naudingų tikslų, sudarant sąlygas Mokytojui Universitete įgyti aukštojo mokslo kvalifikaciją ar jos dalį (suteikiant pedagogines ir (ar) dalykines kompetencijas, reikalingas jam tolimesniam darbui švietimo sektoriuje).

2. Mokytojas kvalifikaciją tobulina Universitete pagal Universiteto vidaus teisės aktais patvirtintą programą, atitinkančią Aprašo reikalavimus.

3. Mokytojo kvalifikacijos kėlimo išlaidos padengiamos iš 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonės „Formaliojo ir neformaliojo mokymosi galimybių plėtra“.

**II skyrius**

**ŠALIŲ ĮSIPAREIGOJIMAI**

**4. Steigėjas įsipareigoja:**

4.1. bendradarbiauti su Mokytoju, Švietimo teikėju ir Universitetu visą Projekto įgyvendinimo laikotarpį;

4.2. esant poreikiui, Steigėjo interneto svetainėje ar kitomis Šalių atskirai aptartomis komunikacinėmis priemonėmis, viešinti su Projekto įgyvendinimu susijusias veiklas.

**5. Švietimo teikėjas įsipareigoja:**

5.1. sudaryti sąlygas Mokytojui tobulinti kvalifikaciją Universitete;

5.2. Projekto vykdymo laikotarpiu ir 2 metus po Projekto pabaigos užtikrinti Mokytojui darbo vietą savo įstaigoje;

5.3. bendradarbiauti su Mokytoju, Steigėju ir Universitetu visą Projekto įgyvendinimo laikotarpį. Pasirašius Sutartį per 3 darbo dienas pateikti jos kopiją Universitetui;

5.4. esant poreikiui, Švietimo teikėjo interneto svetainėje ar kitomis Šalių atskirai aptartomis komunikacinėmis priemonėmis, viešinti su Projekto įgyvendinimo susijusias veiklas.

**6. Mokytojas įsipareigoja:**

6.1. tobulinti kvalifikaciją Universitete pagal Universiteto vidaus teisės aktais patvirtintą programą, atitinkančią Aprašo reikalavimus;

6.2. kvalifikacijos tobulinimo metu laikytis Universiteto vidaus teisės aktų reikalavimų;

6.3. Projekto įgyvendinimo laikotarpiu ir ne mažiau nei 2 metus po Projekto pabaigos dirbti Švietimo teikėjo įstaigoje.

**III skyrius**

**SUTARTIES GALIOJIMAS, KEITIMAS IR KITOS SĄLYGOS**

7. Sutartis įsigalioja nuo tos dienos, kai paskutinioji iš Šalių ją pasirašo ir galioja ne mažiau nei 2 metus po Projekto įgyvendinimo pabaigos.

8. Sutartis gali būti nutraukta bet kurios Šalies iniciatyva, apie tai raštu informavus Šalis prieš 30 kalendorinių dienų.

9. Sutartis gali būti nutraukiama:

9.1. jei viena iš Šalių pažeidžia šioje Sutartyje nustatytus įsipareigojimus;

9.2. Šalių susitarimu, jei tokį susitarimą sąlygoja nenumatytos, objektyvios ir motyvuotos priežastys.

10. Sutartis gali būti pakeista ar papildyta tik raštišku visų Šalių susitarimu. Sutarties pakeitimai yra neatsiejama Sutarties dalis. Visi Sutarties pakeitimai, papildymai ir priedai galioja, jei yra sudaryti raštu ir tinkamai pasirašyti visų Šalių.

11. Nė viena Šalis neturi teisės perduoti tretiesiems asmenims pagal Sutartį prisiimtų įsipareigojimų ir teisių be raštiško kitų Šalių sutikimo.

12. Šalys garantuoja Sutarties pagrindu gautos informacijos konfidencialumą ir įsipareigoja susilaikyti nuo veiksmų, kuriais būtų pažeistos Sutarties sąlygos ir kurie galėtų daryti žalą Šalių interesams ir tarpusavio santykiams.

13. Šalys garantuoja, kad šios Sutarties pagrindu gautus ar kitaip sužinotus asmens duomenis saugos ir tvarkys taip, kaip tai numatyta 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

14. Visi ginčai, kurių Sutarties Šalys negali išspręsti geranoriškai ir susitarus, sprendžiami Lietuvos Respublikos teisės aktų nustatyta tvarka.

15. Sutartis sudaryta trimis vienodos teisinės galios egzemplioriais, po vieną kiekvienai Šaliai.

**IV skyrius**

**ŠALIŲ REKVIZITAI IR PARAŠAI**

|  |  |  |
| --- | --- | --- |
| **Steigėjas:** | **Švietimo teikėjas:** | **Mokytojas:** |
| Pavadinimas | Pavadinimas | Vardas, pavardė |
| Juridinio asmens kodas | Juridinio asmens kodas | Gimimo metai |
| Adresas | Adresas | El. pašto adresas |
| El. pašto adresas | El. pašto adresas |  |
| Telefonas | Telefonas |  |
|  |  |  |
| Pareigos, | Pareigos | Vardas, pavardė |
| Vardas, pavardė | Vardas, pavardė |  |
| Parašas | Parašas | Parašas |

**ŠVIETIMO IR SPORTO SKYRIUS**

**AIŠKINAMASIS RAŠTAS PRIE SPRENDIMO PROJEKTO**

**„DĖL PRITARIMO BENDRADARBIAVIMO SUTARTIES FORMAI IR ĮGALIOJIMO PASIRAŠYTI SUTARTIS“**

2022 m. balandžio 7 d.

Plungė

**1. Parengto teisės akto projekto tikslai, uždaviniai, problemos esmė.** Sudaryti sąlygas pasirašyti Bendradarbiavimo sutartis.

**2. Kaip šiuo metu yra sprendžiami projekte aptarti klausimai.** Šiuo metu bendradarbiavimas sutartyje numatytose srityse nevyksta.

**3. Kodėl būtina priimti sprendimą, kokių pozityvių rezultatų laukiama.** Pasirašytos sutartys sudarys galimybę mokytojams dalyvauti persikvalifikavimo programoje ir įgyti papildomą kvalifikaciją.

**4. Siūlomos teisinio reguliavimo nuostatos.** Siūloma pritarti Bendradarbiavimo sutarties formai ir suteikti įgaliojimą merui pasirašyti sutartis.

**5. Pateikti skaičiavimus, išlaidų sąmatas, nurodyti finansavimo šaltinius.** Lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas**. Plungės r. savivaldybės administracijos Švietimo ir sporto skyriaus

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos Švietimo ir sporto skyriui bei Plungės rajono švietimo įstaigoms.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus sudarytos papildomos galimybės įgyti papildomą kvalifikaciją* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėjas Švietimo ir sporto skyriaus vedėjas Gintautas Rimeikis